钦定古今图书集成/明伦汇编/官常典/第508卷 > 许怀德
## 钦定古今图书集成/明伦汇编/官常典/第508卷 > 许怀德

按《宋史》本传：“怀德，字师古，开封祥符人。父均，磁州团
练使。怀德长六尺馀，善骑射击刺。少以父任为东西
班殿侍，累擢至殿前指挥使、左班都虞候。元昊寇边，
选为仪州刺史、鄜延路兵马钤辖，选副总管。夏人三
万骑围承平砦，怀德时在城中，率劲兵千馀人突围
破之。夏人复阵，有出阵前据鞍嫚骂者，怀德引弓，一”
发而踣，敌乃去。屠金明县，复进围延州。怀德遽还，夜
遣裨将以步骑千馀人，出不意击之，斩首二百级，遂
解延州。迁凤州团练使，专领延州东路茭村一带公
事。徙秦凤路，未行，坐夏人破《塞门砦》不赴援，降宁州
刺史。顷之，擢龙神卫四厢都指挥使、陵州团练使、本
路副都总管，迁康州防御使。又坐“当出讨贼，逗遛不

兴军，又徙高阳关、并代路。历殿前都虞候、遂州观察
使、侍卫亲军马军副都指挥使、武信军节度观察留
后、殿前副都指挥使、宁远军节度使。会从妹亡，无子，
怀德欲冒有其田，事觉，罢管军，知亳州，徙徐州。岁馀，
复为殿前副都指挥使。祀明堂，进都指挥使，更保宁，
进雄二节度。年八十犹生子，筋力过人，在宿卫十四
年，数乞身，帝不许，怀德曰：“臣年过矣，倘为御史所弹，
且不得善罢。”即诏为减数职。卒，赠侍中，谥荣毅。怀德
自初擢守边，连以畏懦被谪，已而与功臣并进典军，
及坐请托得罪，去而复还。时遭承平，保宠终禄。故事，
节度使移镇加恩，皆别上表再辞，每降批荅遣，内侍
赍赐，必有所遗。怀德以祫享加恩，既又移镇，乃共为
一表以辞。翰林学士欧阳修劾其慢朝命，诏以修章
示之，怀德谢罪而已，不复别进表。其鄙吝如此。